16. september 2020

Prelomové riešenie pre kaderníctva budúcnosti

**Schwarzkopf Professional tvorí budúcnosť digitálnou revolúciou v diagnostike vlasov**

**Schwarzkopf Professional bude naďalej podporovať kaderníctva na ceste k novej realite a so svojimi najnovšími inováciami bude stáť po boku svojich partnerov. Oceňovaný analyzátor SalonLab Analyzer a aplikácia Consultant App od značky Schwarzkopf Professional sú kombináciou odborných skúseností kaderníctiev a poznatkov založených na dátach, pričom dokážu premeniť návštevu kaderníctva na skutočný personalizovaný zážitok. Technológia sa v súčasnosti zavádza na celom svete.**

Po prvý raz v histórii značky sa viac než 120 rokov získavania vedeckých poznatkov o vlasoch spája s najnovšími trendmi v digitálnych technológiách s cieľom vytvoriť plne prepojený ekosystém, ktorý:

* umožňuje kaderníctvam čerpať z poznatkov založených na dátach,
* prináša zákazníkom hyperpersonalizovanú starostlivosť na základe faktov,
* poskytuje presne zameranú ponuku produktov a služieb prostredníctvom konzultačnej aplikácie SalonLab ConsultantApp.

Po úspešnom testovaní medzi používateľmi na kľúčových trhoch v Európe a Ázii zavádza Schwarzkopf Professional svoje prelomové riešenie SalonLab Technology aj v mnohých ďalších regiónoch vo zvyšku Európy vrátane Blízkeho východu a Afriky v septembri 2020, ako aj v USA začiatkom budúceho roka.

*„Toto riešenie skutočne mení pravidlá hry. Nielenže si budeme môcť vychutnať budúcnosť kaderníctiev už dnes, ale s technológiou SalonLab od Schwarzkopf Professional bude zážitok z návštevy kaderníctva úplne iný, než ako sme ho doteraz poznali,“* povedala Lesley Jennison, ambasádorka značky Schwarzkopf Professional (Global Colour Ambassador).

**Inteligentný analyzátor vlasov SalonLab Smart Analyzer od Schwarzkopf Professional**

S inteligentným analyzátorom SalonLab Smart Analyzer od Schwarzkopf Professional si pracovníci kaderníctiev nemusia lámať hlavu nad tým, ktoré produkty a služby by mohli byť pre zákazníka najvhodnejšie, pretože analýza vlasov prebieha na molekulárnej úrovni. Najmodernejšia technológia využíva blízko-infračervený senzor na meranie kvality vnútorného zloženia vlasu – doposiaľ sa diagnostika vlasov obmedzovala len na jeho vonkajšiu vrstvu. A to všetko vďaka ručnému zariadeniu s hmatovou spätnou väzbou, ktoré je ľahké, dobre sedí v ruke a poskytuje výsledky okamžite.

**Konzultačná aplikácia SalonLab Consultant App od Schwarzkopf Professional**

Inteligentný analyzátor SalonLab Smart Analyzer sa dodáva aj s konzultačnou aplikáciou SalonLab Consultation App, ktorá sa jednoducho používa a pripája sa k inteligentnému analyzátoru SalonLab Smart Analyzer na účely vizualizácie potrebných informácií. Inteligentná aplikácia zobrazuje holistický profil vlasu tak, aby spolu s jeho odborným posúdením zo strany personálu kaderníctva mohli zákazníci zrozumiteľnou formou sami vidieť výsledky založené na dátach – čím sa vytvára nový štandard práce s poznatkami.

Uvedené prelomové nástroje prinášajú revolúciu do kaderníctiev v štyroch jednoduchých krokoch:

1. **Odborné poznatky**: umožňujú personálu a návštevníkom kaderníctiev porozumieť historickým údajom a cieľom v rámci starostlivosti o vlasy
2. **Meranie**: proces skenovania je jednoduchý a rýchly
3. **Výsledok**: jedinečné bodové ohodnotenie vlasov prostredníctvom aplikácie
4. **Odporúčanie**: vytvorí sa individualizovaný profil vlasov s personalizovanými službami v kaderníckom salóne a produktmi pre starostlivosť v domácich podmienkach

**Personalizovaná starostlivosť o vlasy s produktmi Fibre Clinix:**

Inteligentný analyzátor SalonLab Smart Analyzer a konzultačná aplikácia ConsultantApp od Schwarzkopf Professional sa ako špecializované nástroje na transformáciu vlasov vzájomne dopĺňajú s novým produktovým radom Fibre Clinix, ktorý svojím dôrazom na poskytovanie kvalitných služieb, vrátane zaujímavých holografických prvkov a pastelových odtieňov, umožňuje prispôsobovať postupy starostlivosti o vlasy a prináša transformačné výsledky už od prvého použitia.

Vzhľadom na silné regeneračné účinky a plne prispôsobiteľné možnosti začína postup starostlivosti o vlasy Fibre Clinix už pri návšteve kaderníctva prostredníctvom personalizovanej služby Tribond Service, a to na základe výsledkov získaných z inteligentného analyzátora SalonLab Smart Analyzer. V aplikovaní postupov možno ďalej pokračovať aj v domácich podmienkach na základe odporúčaní aplikácie SalonLab ConsultantApp, ktoré sú šité na mieru konkrétnym potrebám klienta z hľadiska starostlivosti o vlasy.

Ak sa chcete dozvedieť viac o inteligentnom analyzátore SalonLab Smart Analyzer vrátane konzultačnej aplikácie Consultant App od Schwarzkopf Professional, obráťte sa na miestneho obchodného zástupcu značky Schwarzkopf Professional alebo navštívte stránku: [www.salonlab-server.de/en-GB/](http://www.salonlab-server.de/en-GB/)

Informácie o  nových produktoch radu Fibre Clinix a príslušných službách poskytovaných v kaderníctvach sú k dispozícii na webovom sídle [Schwarzkopf Professional](https://www.schwarzkopf-professional.com/en/home/products/care/fibre-clinix/at-home.html) – vrátane množstva motivujúcich príležitostí na vzdelávanie prostredníctvom programu ASK Education.

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2019 dosiahla obrat vo výške 20 mld. eur a upravený prevádzkový zisk približne vo výške 3,2 mld. eur. Henkel zamestnáva viac než 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný záujem vytvárať trvalo udržateľné hodnoty a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

Na Slovensku pôsobí Henkel vo všetkých troch strategických oblastiach už od roku 1991. Henkel Slovensko predáva viac ako 50 značiek a dnes zamestnáva viac ako 1 900 pracovníkov.

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: zuzana.kanuchova@henkel.com